Tagamaks kannatanule võimalust liikluskindlustuse hüvitise taotlemisel suhelda emakeeles ka siis, kui kindlustusjuhtum toimub välisriigis, on ette nähtud, et kõik liikluskindlustusega tegelevad kindlustusandjad peavad määrama teistesse Euroopa Majanduspiirkonna riikidesse oma esindajad nõuete käsitlemisel (kõnekeeles lühendatult esindajad). Kui näiteks liikluskahju leiab aset Saksamaal ja kannatanu soovib kahju hüvitamisel suhelda eesti keeles, siis tuleb kannatanul  pöörduda kahju eest vastutava Saksamaa kindlustusandja esindaja poole Eestis.